stanford-oval/wikipedia huggingface dataset:
Medium (albumi)
Aiheesta muualla

Albumin teosta kertova blogi (Arkistoitu – Internet Archive)
Pyhimys
| --- | --- |
Studioalbumit:   Poikkeustapaus  Rajatapaus  Ongelmatapaus  Salainen maailma  Tulva  Medium  Paranoid  Pettymys  Tapa poika  Mikko 
Kokoelmat:  Pyhimysteeri? The Pink Album
EP:t:   Ai tähän väliin?  Mies & Tunteet EP 
Kokoelmat:   Clipshow 2003–2004  Vieras 
Muuta:  Diskografia
Adam Schlesinger

| Adam Schlesinger |
| --- | --- |
 Adam Schlesinger vuonna 2009
Henkilötiedot
Koko nimi:  Adam Lyons Schlesinger
Syntynyt: 31. lokakuuta 1967 Manhattan, New York, Yhdysvallat
Kuollut: 1. huhtikuuta 2020 (52 vuotta) Poughkeepsie, New York, Yhdysvallat
Kansalaisuus:   Yhdysvallat
Muusikko
Aktiivisena:  1989–2020
Tyylilajit:  Voimapop, Vaihtoehtorock
Soittimet:  bassokitara ja kitara 
  [ Muokkaa Wikidatassa ] [ ohje ]  
Adam Lyons Schlesinger (31. lokakuuta 1967 Manhattan, New York, Yhdysvallat – 1. huhtikuuta 2020 Poughkeepsie, New York, Yhdysvallat) oli yhdysvaltalainen laulaja-lauluntekijä, levytuottaja, basisti, kitaristi, kosketinsoittaja ja rumpali. Adam Schlesinger oli Fountains of Wayne -yhtyeen keulakuva ja teki musiikkia Crazy Ex-Girlfriend -tv-sarjaan. Schlesinger voitti kolme Emmy-palkintoa ja Grammy-palkinnon. Schlesinger kuoli covid-19-tautiin huhtikuussa 2020.
Käännös suomeksi
9.0: Live

| 9> 0: Live Slipknot |
| --- | --- | --- |

Livealbumin tiedot
 Äänitetty : 2004–2005 Singaporessa, Tokiossa, Osakassa, Las Vegasissa, Phoenixissä, New Yorkissa ja Dallasissa
 Julkaistu: 1. marraskuuta 2005
 Tuottaja(t): Slipknot, Joey Jordison
 Tyylilaji: nu metal, alternative metal
 Kesto: 117.54
 Levy-yhtiö: Roadrunner Records
Listasijoitukset
  17.    24.     18.    40.    41.    43.
Slipknotin muut julkaisut
| Vol. 3: The Subliminal Verses 2004 | 9.0: Live 2005 | All Hope is Gone 2008 |
9.0: Live on metalliyhtye Slipknotin vuonna 2005 julkaisema livealbumi, joka sisältää materiaalia yhtyeen yli 200 konserttia käsittäneeltä kiertueelta vuosilta 2004–2005.
Kappaleet

| --- | --- |
 CD 1 The Blister Exists – 6.24  (sic) – 3.52  Disasterpiece – 6.47  Before I Forget – 4.24  Left Behind – 3.44  Liberate – 3.48  Vermilion – 5.55  Pulse of the Maggots – 5.06  Purity – 5.12  Eyeless – 4.19  Drum Solo – 3.58  Eeyore – 2.16 :  CD 2 Three Nil – 5.03  The Nameless – 5.28  Skin Ticket – 6.03  Everything Ends – 5.03  The Heretic Anthem – 4.08  Iowa – 6.37  Duality – 6.07  Spit It Out – 5.29  People = Shit – 5.53  Get This – 2.44  Wait And Bleed – 3.44  Surfacing – 5.50
Kokoonpano

#0 Sid Wilson – DJ, samplet
#1 Joey Jordison – rummut
#2 Paul Gray – basso
#3 Chris Fehn – lyömäsoittimet ja taustalaulu
#4 James Root – kitara
#5 Craig ”133” Jones – samplet, koskettimet
#6 Shawn ”Clown” Crahan – lyömäsoittimet ja taustalaulu
#7 Mick Thomson – kitara
#8 Corey Taylor – laulu
Arvostelut

Imperiumi: 8-/10
Soundi:
9. SS-panssaridivisioona Hohenstaufen

| 9>  SS-panssaridivisioona Hohenstaufen |
| --- | --- |
 Divisioonan tunnusriimu
Toiminnassa:  helmikuu 1943 – toukokuu 1945
Valtio:   Saksa
Puolustushaarat:   Waffen-SS
Aselajit:  Panssarijoukot
Koko:  divisioona
Sodat ja taistelut:  Falaisen motti Operaatio Market Garden Ardennien taistelu Operaatio Frühlingserwachen
Komentajat
Tunnettuja komentajia:  Willi Bittrich Sylvester Stadler
9. SS-panssaridivisioona Hohenstaufen (saks. 9. SS-Panzer-Division „Hohenstaufen“) oli Saksan Waffen-SS:n panssariyhtymä toisessa maailmansodassa.
Taustaa

Stalingradin taistelun jälkeen SS oli joutunut siirtämään kolme panssaridivisioonaa Ranskasta itärintamalle ja 9. ja 10. perustettiin niiden tilalle.
Perustaminen

SS-Führerhauptamt die Aufstellung antoi 8. tammikuuta käskyn perustaa panssarikrenatööridivisioonan esikunnan ja se perustettiin 1. helmikuuta 1943 Berliini-Lichterfelden alueella, josta se siirrettiin Ranskaan Mailly-le-Campin harjoitusalueelle noin 35 kilometriä etelään Sézannesta. Divisioona perustettiin 1. maaliskuuta 1943 pääosin asevelvollisista, joista monet olivat jo palvelleet Reichsarbeitsdienst (RAD) -työpalvelussa. SS-panssarikrenatööridivisioona Hohenstaufen nimettiin 3. lokakuuta SS-panssaridivisioona Hohenstaufeniksi ja vain hieman myöhemmin 22. lokakuuta Waffen-SS:n joukkoja numeroitaessa nimeksi tuli 9. SS-panssaridivisioona Hohenstaufen. Vuoden lopussa divisioonan vahvuus oli 18 234 miestä, mikä laski 1. helmikuuta 1944 mennessä 17 412 mieheen. Sen koulutus päättyi keväällä 1944. Divisioona sai jo perustettaessa nimen "Hohenstaufen" keskiaikaisen hallitsijasuvun mukaan.
Palvelus

Divisioona sai tulikasteensa itärintamalla huhtikuussa 1944, jolloin se oli osana II SS-panssariarmeijakuntaa vapauttamassa 1. panssariarmeijaa Kamenets-Podolskin motista. Tämän jälkeen divisioona siirrettiin vapauttamaan puna-armeijan piirittämää Tarnopolia, mutta vastahyökkäys epäonnistui. Divisioona toimi II SS-panssariarmeijakunnan reservinä, kunnes se siirrettiin Ranskaan.
Kesäkuussa 1944 divisioona siirrettiin Ranskan läpi torjumaan liittoutuneiden maihinnousua. Vastahyökkäystä ei voitu toteuttaa koska britit olivat jo hyökkäämässä Caeniin. Divisioona onnistui vetäytymään Falaisen motista ja vetäytyi taistellen Belgiaan ja se määrättiin huollettavaksi ja täydennettäväksi Arnhemiin, jonne kohdistui liittoutuneiden laskuvarjojoukkojen hyökkäys Operaatio Market Gardenissa.
Divisioona siirrettiin Saksaan ja otti osaa Ardennien taisteluun osana 6. SS-panssariarmeijaa. 31. joulukuuta 1944 divisioona määrättiin ottamaan osaa Bastognen valtaukseen.
Divisioona siirrettiin itärintamalle, jossa se otti osaa vastahyökkäykseen Budapestiin (Operaatio Frühlingserwachen) osana XXII armeijakuntaa ja 6. panssariarmeijaa.
Divisioona antautui amerikkalaisille Steyrissa.
Aix-les-Bains

| Aix-les-Bains |
| --- | --- |
 Yleisnäkymä Aix-les-Bainsin kaupunkiin
 vaakuna
 Aix-les-Bains
 Koordinaatit: 45°41′18.6″N, 5°54′55.08″E 
Valtio:  Ranska
Alue:  Rhône-Alpes
Departementti:  Savoie
Arrondissementti:  Chambéry
Hallinto:  
 – Pormestari:  Dominique Dord (UMP)
Pinta-ala:  
 – Kokonaispinta-ala:  12,62 km²
Väkiluku (2006):  27 375
 – Väestötiheys:  2169,2 as./km²
Postinumero:  73100
 aixlesbains.com 
Infobox OKVirheellinen NIMI-arvo: 
Aix-les-Bains [ɛks.le.bɛ̃] on kylpyläkaupunki Bourgetjärven itärannalla Ranskassa, noin 80 kilometriä itään Lyonista. Kaupunki perustettiin jo Rooman vallan aikana, jolloin se tunnettiin nimellä Aquae Gratianae. Kaupungin asukasluku (2006) on 27 375 asukasta. Lämpimät rikkipitoiset lähteet tekevät kaupungista suositun turistikohteen.
Aiheesta muualla

Kuvia tai muita tiedostoja aiheesta Aix-les-Bains Wikimedia Commonsissa
Aiwo

| Aiwo |
| --- | --- |

 Aiwon sijainti Naurussa
Valtio:  Nauru
Pinta-ala:  1,10 km²
Väkiluku (2011):  1 220
 – väestötiheys:  1109,1 as./km²
Aiwo (joskus Aiue, aiemmin myös Yangor) on yksi Naurun saarivaltion neljästätoista alueesta (district). Se sijaitsee saaren länsirannikolla ja rajautuu pohjoisessa Denigomodun, idässä Buadan ja etelässä Boen alueisiin. Aiwon pinta-ala on 1,1 neliökilometriä ja asukasluku vuonna 2011 oli 1 220.
Aiwo on yksi Naurun teollisuuden merkittävimmistä keskuksista. Sen vuoksi sitä (kuten myös Yarenia) toisinaan pidetään virheellisesti valtion pääkaupunkina. Valtiolla ei todellisuudessa ole pääkaupunkia.
Aiheesta muualla

Kuvia tai muita tiedostoja aiheesta Aiwo Wikimedia Commonsissa
Nauru
Aiwo
Anabar
Anetan
Anibare
Baiti
Boe
Buada
Denigomodu
Ewa
Ijuw
Meneng
Nibok
Uaboe
Yaren
Aiways U5

| Aiways U5 |
| --- | --- |

Valmistustiedot
Valmistusmaa:   Kiina
Valmistaja:  Aiways
Valmistusvuodet:  2019–
Korimalli:  5-ovinen crossover
Luokka:  J-segmentti
Akku:  63 kWh
Käyttövoima:  sähkö
Vetotapa:  etuveto
Vaihteisto:  kiinteä välityssuhde
Aiways U5 on Aiwaysin vuodesta 2019 lähtien valmistama crossover-tyyppinen sähköautomalli. Sen tuotantoversio esiteltiin Geneven autonäyttelyssä maaliskuussa 2019.
Vuoden 2019 Euro NCAP -kolaritestistä U5 sai tulokseksi kolme tähteä viidestä.
Aiheesta muualla

Kuvia tai muita tiedostoja aiheesta Aiways U5 Wikimedia Commonsissa
Adam Russo

Adam Russo vuonna 2009.
Adam Russo (s. 12. huhtikuuta 1983 Montreal, Quebec, Kanada) on kanadalais-italialainen jääkiekkomaalivahti, joka on edustanut Italiaa vuosien 2008 ja 2010 MM-kisoissa. Molemmissa kisoissa Italia tippui B-sarjaan. Russon seurajoukkue on Port Huron Icehawks.
Russo pelaa tällä hetkellä CHL-joukkue Arizona Sundogsissa.
Aiheesta muualla

Adam Russo Eurohockey.com. (englanniksi)
Adam Russo The Internet Hockey Databasessa (englanniksi)
Meredith Michaels-Beerbaum

| Mitalit | Mitalit | Mitalit |  |
| --- | --- | --- | --- |
|  Meredith Michaels-Beerbaum |  Meredith Michaels-Beerbaum |  Meredith Michaels-Beerbaum |  |
Maa:   Saksa
Esteratsastus
|  Olympialaiset  |  Olympialaiset  |  Olympialaiset  |  |
|  Pronssia | Rio de Janeiro 2016 | joukkue |  |
| MM-kilpailut  | MM-kilpailut  | MM-kilpailut  |  |
|  Pronssia | Aachen 2006 | henkilökohtainen |  |
|  Pronssia | Aachen 2006 | joukkue |  |
| EM-kilpailut  | EM-kilpailut  | EM-kilpailut  |  |
|  Kultaa | Mannheim 2007 | henkilökohtainen |  |
|  Hopeaa | Mannheim 2007 | joukkue |  |
Meredith Michaels-Beerbaum (s. 26. joulukuuta 1969 Los Angeles Yhdysvallat) on saksalainen, alun perin yhdysvaltalainen, kansainvälisellä tasolla menestyksekkäästi kilpaileva esteratsastaja.
Michaels-Beerbaum aloitti nuorena ratsastamisen poneilla ja hän oli menestyksekäs poniratsastaja ja juniori. Hevosurheilun ohessa hän opiskeli Princetonin yliopistossa valtiotiedettä, ja jatkoi esteratsastuksessa kilpailemista huolimatta vakavasta onnettomuudesta vuonna 1991, jossa hänen molemmat ranteensa murtuivat. Samana vuonna hän lähti valmentautumaan Saksaan Paul Schockemöhle luo, tarkoituksenaan viipyä siellä vain kesän ajan. Hän kuitenkin jäi Saksaan pysyvästi. Hän meni naimisiin esteratsastaja Markus Beerbaumin kanssa 1998 ja vaihtoi kansalaisuuttaan. Michaels-Beerbaum on myös moninkertaisen esteratsastuksen olympiamitalistin Ludger Beerbaumin käly.
Hänen uransa tärkeimpiä hevosiaan ovat ja ovat olleet muun muassa Shutterfly, Checkmate, Stella ja Quick Star.
Tärkeitä saavutuksia

Pronssia Rion olympialaisten joukkuekilpailussa
Kultaa Göteborgin World Cup Finaalista Ruotsista 2008 hevosella Shutterfly
Henkilökohtaista kultaa ja joukkuehopeaa EM-kisoista Mannheimista Saksasta 2007 hevosella Shutterfly
Henkilökohtaista ja joukkuepronssia MM-kisoista Aachenista Saksasta 2006 hevosella Shutterfly
5. sija Kuala Lumpurin World Cup Finaalista Malesiasta 2006 hevosella Checkmate
Joukkuekultaa EM-kisoista San Patrignanosta 2005 hevosella Checkmate
Kultaa Las Vegasin World Cup Finaalista Yhdysvalloista 2005 hevosella Shutterfly
Ensimmäinen nainen FEI:n esteratsastuksen ranking-listalla sijalla 1. vuonna 2004
Hopeaa Milanon World Cup Finaalista Italiasta 2004 hevosella Shutterfly
Joukkuekultaa ja henkilökohtainen 9. sija EM-kisoista Hicksteadista Isosta-Britanniasta 1999 hevosella Stella
Aiheesta muualla

Kotisivu (saksaksi)
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Meredith Michaels-Beerbaum (equestrian)
Käännös suomeksi
Aares Salli

Aares Eino Salli (21. elokuuta 1914 Vaasa – 14. kesäkuuta 2009 Espoo) oli suomalainen taidemaalari.
Aares Sallin vanhemmat olivat Vaasa-lehden toimittaja, kansakoulunopettaja Eino Salli ja liikkeenharjoittaja Anna Elin Skogberg. Hän pääsi ylioppilaaksi 1935 ja opiskeli Helsingissä Taideteollisessa keskuskoulussa 1938-1941. Talvisodan alettua hänet lähetettiin Niinisaloon upseerikouluun ja hän palveli sotien aikana vänrikkinä. Hän teki rintamalla piirustuksia ja maalauksia joita hän julkaisi 2004 kirjassa Sallasta Karjalankannakselle – jatkosota tekstein ja piirroksin. Suurin osa töistä oli hiilipiirustuksia joiden pohjalta Salli maalasi öljyväriteoksia vuonna 1997.
Sotien jälkeen Salli opiskeli Suomen taideakatemian koulussa 1946–1949 ja sen jälkeen useampaan otteeseen Pariisissa Académie André Lhotessa 1950, 1952 ja 1954. Ensimmäisen näyttelynsä hän piti 1949. Salli valmistui kuvaamataidon opettajaksi ja toimi opettajana vuoteen 1975 saakka jolloin hän jäi eläkkeelle.
Salli on kuvannut ekspressionismia edustavissa maalauksissaan usein lunta ja metsää, yksi suosittu aihe hänellä olivat lumen peittämät autovanhukset. Hän maalasi myös merimaisemia ja muotokuvia. Näyttelyitä Salli piti Suomen ohella Pariisissa ja Genevessä. Hänen ateljeensa sijaitsi Espoon Viherlaaksossa ja hän maalasi myös Sulkavalla ja huvilallaan Björköbyssä, Vaasan ulkosaaristossa.
Kirjallista tuotantoa

Sallasta Karjalankannakselle : jatkosota tekstein ja piirroksin. Aares Salli, Espoo 2004
Aiheesta muualla

Ateljee Salli : Aares Salli 1914-2009
Abdecalas

Pyhä Abdecalas (tai Abdelas) oli persialainen iäkäs pappi, joka surmattiin marttyyrinä perimätiedon mukaan Persian hallitsijan Sapor II:n hallitessa yhdessä toisen papin Ananiaan ja noin sadan muun kristityn kanssa pitkänäperjantaina vuonna 345. Kreikkalainen historioitsija Sozomenus arvioi, että Saporin 40-vuotisella hallintokaudella surmattiin yhteensä noin 16 000 kristittyä. Abdecalas on Idän apostolisen kirkon pyhimys ja hänen muistopäiväänsä vietetään 21. huhtikuuta.
Käännös suomeksi
Kangaslampi (Joutsa, Humalapohja)

| Kangaslampi Kangasaitojenlampi |
| --- | --- |
Valtiot:  Suomi
Maakunnat:  Keski-Suomi
Kunnat:  Joutsa
Koordinaatit:  61°56′01″N, 26°01′55″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Rutajoen valuma-alue (14.236)
Tulouomia:  metsäojia
Laskuoja:  oja kohti Rutajärveä 
Järvinumero:  14.236.1.038
Mittaustietoja
Pinnankorkeus:  134,6 m  
Pituus:  150 m  
Leveys:  100 m  
Rantaviiva:  0,405 km  
Pinta-ala:  0,854 ha  
Saaria:  ei saaria 
 fiKangaslampi 
Kangaslampi, tai myös Kangasaitojenlampi, on Keski-Suomessa Joutsassa Humalapohjan kylän lähellä sijaitseva lampi.
Maantietoa

Lammen pinta-ala on 0,9 hehtaaria, ja se on 150 metriä pitkä ja 100 metriä leveä. Lammella ei ole kartan mukaan saaria ja se on autio. Sen rantaviivan pituus on 400 metriä ja sen rannat ovat metsämaata, joka on länsipuolella soistunutta.
Leivonmäen kansallispuisto

Lammen rannat ja vesialue kuuluvat Metsähallituksen hallinnoimaan Leivonmäen kansallispuistoon. Se ei sijaitse minkään patikkareitin varrella, mutta lähimmälle metsäautotiellekin on matkaa vain 100 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Ristiselän alueella (14.23), jonka Rutajoen valuma-alueeseen (14.236) se kuuluu. Järvestä on kaivettu laskuoja, joka on johdettu Rutajärven suuntaan. Lammen vedenpinnan korkeus on 134,6 metriä mpy.
Aatelinen (albumi)

| Aatelinen Lord Est |
| --- | --- | --- |

Studioalbumin tiedot
 Julkaistu: 2002
 Formaatti: CD
 Tyylilaji: dancehall, rap, pop
 Kesto: 45.03
 Levy-yhtiö: GB Fam
Lord Estin muut julkaisut
|   | Aatelinen 2002 | Päivät töissä 2005 |
Aatelinen on dancehall-artisti Lord Estin esikoisalbumi, joka julkaistiin vuonna 2002. Albumilta julkaistiin singlet "Viskit ja rommit", "Talvi" ja "Linko". Ensimmäinen single soi Radiomafian (Nykyään YleX) -kanavalla, ja sai hyvää palautetta. Kappaleella "Pohjolan äijä" esiintyvät vierailevina tähtinä Ezkimo, B.O.W. ja Paleface.
Kappaleet

Bling bling – 3.46
Pohjolan äijä – 4.13 (mukana Ezkimo, Paleface & B.O.W.)
Soca Virus – 3.47
Viskit ja rommit – 4.06
Prince Charming – 3.46
Talvi – 3.35
Linko – 3.59
Babylon palaa – 4.16
Ei tarvi tulkkaa – 3.39
Dub E – 4.59
Viskit ja rommit – 4.56 (Lex Luthor Remix)
Arvostelut

Desibeli.net:
Soundi:
Adairin piirikunta

Adairin piirikunta on neljän Yhdysvaltojen piirikunnan nimi
Adairin piirikunta, Iowa
Adairin piirikunta, Kentucky
Adairin piirikunta, Missouri
Adairin piirikunta, Oklahoma
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Adairin piirikunta”, voi hakea sivunnimihaulla, laajalla sivunnimihaulla tai tekstihaulla.
Abdel Fattah al-Burhan

| Abdel Fattah al-Burhan |
| --- | --- |
 Abdel Fattah al-Burhan vuonna 2019.
Sudanin presidenttineuvoston puheenjohtaja
 12. huhtikuuta 2019 alkaen  
Edeltäjä:  Omar al-Bashir Ahmed Awad Ibn Auf (tp.)
Henkilötiedot
Syntynyt: 11. heinäkuuta 1960 (ikä 64)
Abdel Fattah Abdelrahman al-Burhan (arab. عبد الفتاح عبد الرحمن البرهان‎, ‘Abd al-Fattāḥ ‘Abd ar-Raḥmān al-Burhān; s. 11. heinäkuuta 1960) on sudanilainen kenraali, joka on ollut maan johdossa sen jälkeen, kun armeija syrjäytti maan itsevaltaisen ja pitkäaikaisen presidentin Omar al-Bashirin huhtikuussa 2019. Vuonna 1960 syntynyt al-Burhan on kotoisin Gandatun kylästä pääkaupungin Khartumin pohjoispuolelta. Hän opiskeli Sudanin armeijan oppilaitoksissa ja myöhemmin Egyptissä ja Jordaniassa. Hän on naimisissa ja hänellä on kolme lasta.
Al-Burhan ei ollut kovin näkyvä hahmo maan hallinnossa Omar al Bashirin valtakaudella, mutta nousi armeijassa kenraaliksi. Hän on toiminut myös Sudanin sotilasattaseana Kiinassa. Al-Burhan koordinoi sudanilaisten joukkojen lähettämistä Saudi-johtoisen koalition osaksi Jemenin sisällissodassa taistelemaan Iranin tukemia Jemenin Huthi-kapinallisia vastaan.
Elokuussa 2019 oppositio ja hallitseva sotilasneuvosto pääsivät sopimukseen Sudanin siirtymisestä siviilivaltaan ja vapaiden vaalien järjestämisestä vuonna 2023. Pääministeriksi tuli siviili Abdalla Hamdok. Hallituksen ja parlamentin työtä valvomaan perustettiin erillinen presidenttineuvosto (Sovereign Council). Sotilasjuntan johtaja Abdel Fattah al-Burhan nimitettiin presidenttineuvoston johtoon 21 kuukauden ajaksi, minkä jälkeen neuvoston johtoon tulee siviilien edustaja.
Helmikuun alussa 2020 Abdel Fattah al-Burhan tapasi Ugandassa Israelin pääministerin Benjamin Netanjahun. Tämä yllättävä tapaaminen aiheutti Sudanissa hämmennystä, sillä mailla ei ole ollut suhteita.
Lokakuussa 2021 al-Burhan kaappasi vallan siirtymähallinnolta.
Martti Similä

Martti Similä 1930-luvun alussa.
Martti Iisakki Similä (9. huhtikuuta 1898 Oulu – 9. tammikuuta 1958 Lahti) oli suomalainen pianisti, kapellimestari, teatterinjohtaja, laulaja ja näyttelijä. Hän sävelsi muun muassa orkesterikappaleita ja elokuvamusiikkia, minkä lisäksi hän teki runsaasti sovituksia kuorolle ja orkesterille.
Similä toimi Helsingin kaupunginorkesterin ylikapellimestarina vuosina 1945–1951, Lahden kaupunginorkesterin johtajana 1951–1957 ja oli mukana kaikkiaan neljänkymmenenyhden elokuvan teossa. Hän sävelsi musiikin muun muassa elokuviin Suomisen Ollin tempaus, Suomisen perhe, Lapatossu, Tavaratalo Lapatossu & Vinski, August järjestää kaiken, Serenaadi sotatorvella eli sotamies Paavosen tuurihousut ja Aatamin puvussa... ja vähän Eevankin.
Lyseolaisena Similä osallistui sisällissotaan 1918 hallituksen alaisessa Suomen tasavallan joukoissa eli valkoisissa.
Martti Similä oli Aapo Similän veli ja Jean Sibeliuksen läheinen ystävä. Hänen poikansa oli toimittaja ja kirjailija Markus Similä.
Laulajanura

Laulajana Martti Similä levytti 1920-luvun puolenvälin jälkeen kaikkiaan 13 kappaletta savikiekoille. Lisäksi Similä levytti kaksi omaa Kuriton sukupolvi -elokuvaan tekemäänsä sävellystä Eugen Malmsténin johtaman Rytmi-Pojat-yhtyeen kanssa.
Kappaleet olivat äänitysjärjestyksessään seuraavat:
| --- | --- |
 27.10.1926 Hallin Janne  Härmän pojat  Marjalunnin Jussi  Ostron tyttö Raita-tietokanta 25.4.1927 Aamutunnelma  Jos kaikki Suomen järvet  Merimiehen hyvästijättö  Meripojan koti  Sepän sälli  Talon tyttö ja torpan tyttö :  1929 Isoo-Antti ja Rannanjärvi (Homocord-orkesterin laulusolistina ja johtajana)  Matalasta torpasta (Homocord-orkesterin laulusolistina ja johtajana)  Yhteinen Susanna (yhdessä Aapo Similän kanssa) .11.1937 Estella (rumba)  Marja (tango) Lisäksi Similä johti Homocord-orkesteria vuoden 1929 savikiekoilla ainakin kappaleilla ”Pasin lauluja 1” ja ”Pasin lauluja 2” sekä ”Pikku mustalainen” . 
Raita-tietokanta vie Raita-tietokantaan, jossa kappaleesta on mp3-tiedosto.
Kirjallisuutta

Sibeliana. Otava, 1945.
Aiheesta muualla

Oululaisia säveltäjiä (Arkistoitu – Internet Archive)
Martti Similä ELONETissä
YLE:n Elävä arkisto: Martti Similä säestää, kun Alma Kuula laulaa kappaleen Tuijotin tulehen kauan
YLE:n Elävä arkisto: Kieltolain laulut - Martti Similä (laulu, puhe)  esittää Yrjö Sjöblomin (puhe) kanssa kappaleen Jos kaikki Suomen järvet
YLE:n Elävä arkisto: Martti Similä johtaa Oskar Merikannon kappaleen Kesäillan valssi
"Minähän olen amatööripianisti..." Haastattelija vierailee Suomalaisen Oopperan kapellimestarin Martti Similän luona, Mies : kerran kuukaudessa ilmestyvä aikakauslehti, 01.01.1937, nro 1, s. 16, Kansalliskirjaston digitaaliset aineistot
Adair José Guimarães

Adair José Guimarães (s. 16. kesäkuuta 1960 Mara Rosa) on brasilialainen roomalaiskatolinen piispa. Hänet vihittiin papiksi Uruaçun hiippakuntaan 21. joulukuuta 1986 ja nimitettiin Rubiataba-Mozarlândian hiippakunnan johtoon 27. helmikuuta 2008. Piispaksi vihkiminen seurasi 17. toukokuuta. Pääkonsekraattorina toimi José da Silva Chaves, jota avustivat José Carlos de Oliveira ja Messias dos Reis Silveira.
Aare Tammesalu

Aare Tammesalu (s. 20. joulukuuta 1960) on virolainen sellisti.
Aare Tammesalu opiskeli sellonsoittoa Tallinnan musiikkikoulussa Laine Leichterin sekä Tallinnan valtiollisessa konservatoriossa Ivo Juulin ja Toomas Velmetin oppilaana. Myöhemmin hän jatkoi opintojaan Viron musiikkiakatemian jatko-opiskelijana Peeter Paemurrun johdolla.
Tammesalu esiintyy solistina, ja hän kuuluu moniin kamariyhtyeisiin. Hän on kantaesittänyt Lepo Sumeran ja Eino Tambergin teoksia ja osallistunut Artur Kappin ja Kuldar Sinkin teosten levytyksiin.
Levytykset

"Violincello und orgel. Werke estnischer Komponisten", Eres (2011).
„Apocalypsis symphony“, Eres (2006).
„Kammermusik und Orgelwerke“, Eres (2000).
„Seasons. Kuldar Sink“, Forte/Eesti Raadio (1998).
Aiheesta muualla

Aare Tammesalun kotisivu
Mario Kart 64

| Mario Kart 64 |
| --- | --- |

Kehittäjä:  Nintendo
Julkaisija:  Nintendo
Jakelija:  Nintendo eShop
Ohjaaja:  Hideki Konno
Tuottaja:  Shigeru Miyamoto
Pelisarja:  Mario Kart
Julkaistu:  JP 14. joulukuuta 1996NA 10. helmikuuta 1997EU 24. kesäkuuta 1997
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: Kaikenikäisille  PEGI 3  USK 0 
Alusta:  Nintendo 64, Wii
Jakelumuoto:  pelimoduuli
Lisää peliartikkeleitaVideopelien teemasivulla
Infobox OK  : 
Mario Kart 64 on Nintendon kehittämä ja alun perin 1996 Nintendo 64-pelikonsolille julkaisema Mario Kart -ajopelisarjan videopeli. Pelaajat ohjaavat Mario-pelisarjasta tuttuja hahmoja erilaisilla radoilla aseilla varustettuna. Nintendo on mahdollistanut pelin lataamisen myös Wiille Virtual Console-palvelun kautta.
Huomattavimmat muutokset

Peli sisältää monta muutosta Super Mario Kartiin verrattuna:
Jokaisella radalla ajetaan nyt kolme kierrosta viiden sijaan. Radat ovat kuitenkin huomattavasti laajemmat.
Radoissa on nyt mäkiä, hyppyreitä ja töyssyjä.
Kussakin kilpailusarjassa (Mushroom Cup, Flower Cup, Star Cup ja Special Cup) ajetaan nyt neljä rataa viiden sijaan.
Koopa Troopa ja Donkey Kong Junior on korvattu Wariolla ja Donkey Kongilla.
Tavaralaatikot uusivat itsensä, joten pelaaja voi käyttää samoja tavaralaatikoita joka kierroksella.
Tavaralaatikoita sijaitsee useammassa kuin yhdessä paikassa radalla.
Pelaajalla ei enää ole kolikoita, joita menettää törmätessä vastustajaan, pudotessa radalta tms.
Pelissä ei ole enää ns. lisäelämiä, vaan pelaaja saa yrittää loputtomasti uudelleen jos sattuu jäämään alle neljännen sijan.